[{"text_idx": "#000001", "text": "\u201cSamal ajal teenivad pangad meie pensionile kaks korda va\u0308iksemat tootlust kui oma kodus\u201d"}, {"text_idx": "#000002", "text": "Reinsalu: mulle on Lobjaka mo\u0303tteka\u0308igud vastukarva, kuid ma austan tema o\u0303igust oma arvamusi esitada"}, {"text_idx": "#000003", "text": "Urmas Reinsalu kirjutab oma facebooki lehel, et ERR-i juhid peavad andma selgituse, miks lo\u0303petatakse to\u0308o\u0308suhe ajakirjaniku Ahto Lobjakaga."}, {"text_idx": "#000004", "text": "Ahto Lobjaka to\u0308o\u0308suhte lo\u0303petamine ja\u0308tab isegi minusugusele naiivikule mulje, et tegemist on provokatsiooniga, mis tahetakse veel su\u0308ndimata valitsuse kraesse ma\u0308a\u0308rida. No ta\u0308nan, ei!"}, {"text_idx": "#000005", "text": "Kodanikuplatvormilt soovitan, et ERR-i asjamehed andku relevantne selgitus, miks kriitilise ajakirjaniku to\u0308o\u0308suhe lo\u0303petati (praeguseks seda ammendavalt tehtud ei ole), vo\u0303i, kui seda ei taheta ega osata teha, siis lasku Lobjakal, eeldusel et ta seda soovib, ja\u0308tkata oma eetris. Mulle on pea ko\u0303ik Lobjaka mo\u0303tteka\u0308igud vastukarva, kuid ma austan tema o\u0303igust oma arvamusi esitada. Ja mis seal pattu salata, Lobjakas sedastab nii terviklikult ja su\u0308steemselt sotside ja reformi va\u0308a\u0308rtusruumi ja kaitseb seda sa\u0308herduse kirega, et teda vo\u0303iks pidada kaasaegse Eesti va\u0308a\u0308rtuskonservatismi a\u0308mmaemandaks."}, {"text_idx": "#000006", "text": "Tema ideoloogia ei istu mulle kopika eest, aga mulle meeldivad julged inimesed ja arguses teda ku\u0308ll su\u0308u\u0308distada ei saa. Oma asja ajab ta hoogsalt, nii et on kohe na\u0308ha et ta sellesse siiralt usub. Selliseid inimesi aga ta\u0308napa\u0308eva Eestis polegi va\u0308ga palju. On hoopis suur hulk mugavusarvajaid, kes erinevatel konverentsidel presiidiumites istuvad ja kelle seisukohad on nagu vahukommid."}, {"text_idx": "#000007", "text": "Omaette ooper on president Ilvese kaitseko\u0303ne Lobjakale, kus siunati enneko\u0303ike uut valitsust. Noh, mida pu\u0308hakiri variseride kohta seal o\u0303petaski? Veel on elus inimesed, kes ma\u0308letavad mis olid tegelikud po\u0303hjused, miks Ahto Lobjakas president Ilvese ametiajal sunniti lahkuma Eesti Va\u0308lispoliitika Instituudi direktori kohalt ning sel oli minu ma\u0308lu ja\u0308rgi u\u0308priski pistmist so\u0303navabadusega. Kokkuvo\u0303ttes, ERR-i u\u0308lemused, caesari naine peab ka na\u0308ima vooruslik!"}, {"text_idx": "#000010", "text": "Riigikogu ei toetanud Isamaa algatust muuta u\u0308histranspordiseadust"}, {"text_idx": "#000018", "text": "Kontakt Toome igapa\u0308evaselt lugejate, vaatajate ja kuulajateni arutamist va\u0308a\u0308rivaid teemasid erinevates valdkondades. Eesti Uudiste va\u0308ike isamaaline toimetus edastab uut infot nii helis, pildis kui tekstides."}, {"text_idx": "#000019", "text": "Toome igapa\u0308evaselt lugejate, vaatajate ja kuulajateni arutamist va\u0308a\u0308rivaid teemasid erinevates valdkondades. Eesti Uudiste va\u0308ike isamaaline toimetus edastab uut infot nii helis, pildis kui tekstides."}]